CELEX: 32020D0619
Language: et
Date: 2020-04-30 00:00:00
Title: Nõukogu otsus (EL) 2020/619, 30. aprill 2020, Euroopa Liidu nimel võetava seisukoha kohta Euroopa Liidu ja Vietnami Sotsialistliku Vabariigi vahelise vabatahtliku partnerluse lepingu (mis käsitleb metsaõigusnormide täitmise järelevalvet, metsahaldust ja puidukaubandust) artikli 18 kohaselt moodustatud lepingu rakendamise ühiskomitees seoses selle kodukorra vastuvõtmisega

8.5.2020   
               
               
                  ET
               
               
                  Euroopa Liidu Teataja
               
               
                  L 147/1
               
            
         NÕUKOGU OTSUS (EL) 2020/619,
         30. aprill 2020,
         Euroopa Liidu nimel võetava seisukoha kohta Euroopa Liidu ja Vietnami Sotsialistliku Vabariigi vahelise vabatahtliku partnerluse lepingu (mis käsitleb metsaõigusnormide täitmise järelevalvet, metsahaldust ja puidukaubandust) artikli 18 kohaselt moodustatud lepingu rakendamise ühiskomitees seoses selle kodukorra vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõiget 3 ja artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis Euroopa Liidu ja Vietnami Sotsialistliku Vabariigi vahelise vabatahtliku partnerluse lepingu, mis käsitleb metsaõigusnormide täitmise järelevalvet, metsahaldust ja puidukaubandust (edaspidi „leping“) nõukogu otsusega (EL) 2019/854 (1) ja see jõustus 1. juunil 2019.
                  
               
                     (2)
                  
                  
                     Lepingu artikli 18 lõike 1 kohaselt moodustatud lepingu rakendamise ühiskomitee (edaspidi „ühiskomitee“) kehtestab vastavalt lepingu artikli 18 lõikele 3 oma kodukorra.
                  
               
                     (3)
                  
                  
                     On asjakohane määrata kindlaks liidu nimel ühiskomitees võetav seisukoht, kuna ühiskomitee kodukord on liidu jaoks siduv.
                  
               
                     (4)
                  
                  
                     On asjakohane, et liit toetaks kodukorra vastuvõtmist, mis tagab sujuva ja läbipaistva koostöö liidu ja Vietnami Sotsialistliku Vabariigi vahel alates lepingu rakendamise algusest ning seejärel metsaõigusnormide täitmise järelevalve, metsahalduse ja puidukaubanduse litsentsimissüsteemi rakendamisel,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Seisukoht, mis võetakse liidu nimel Euroopa Liidu ja Vietnami Sotsialistliku Vabariigi vahelise vabatahtliku partnerluse lepingu (mis käsitleb metsaõigusnormide täitmise järelevalvet, metsahaldust ja puidukaubandust) artikli 18 kohaselt moodustatud lepingu rakendamise ühiskomitees, on toetada ühiskomitee kodukorra (2) vastuvõtmist.
            
            
               2.   Kodukorra kavandis tehtavates väiksemates mittesisulistes muudatustes võivad liidu esindajad kokku leppida ilma nõukogu täiendava otsuseta, võttes arvesse ühiskomitee eesseisva koosoleku tulemusi ja konsulteerides liikmesriikidega koordineerimiskoosolekute käigus kohapeal.
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 30. aprill 2020
            
               
                  Nõukogu nimel
               
               
                  eesistuja
               
               G. GRLIĆ RADMAN
            
         
         
            (1)  Nõukogu 15. aprilli 2019. aasta otsus (EL) 2019/854 Euroopa Liidu ja Vietnami Sotsialistliku Vabariigi vahelise vabatahtliku partnerluse lepingu (mis käsitleb metsaõigusnormide täitmise järelevalvet, metsahaldust ja puidukaubandust) sõlmimise kohta (ELT L 147, 5.6.2019, lk 1).
         
            (2)  Vt dokumenti ST 7027/20 veebilehel http://register.consilium.europa.eu.